জাতিধ্ৱংসী নাগৰিকত্ব সংশোধনী বিধেয়ক ২০১৬ৰ জৰিয়তে অসমলৈ হিন্দু বাংলাদেশী আনিব খোজা বিজেপি চৰকাৰৰ বিৰুদ্ধে আজি গৰজি উঠে ডিব্ৰুগড় বিশ্ববিদ্যালয়ৰ ছাত্ৰ সমাজ।
ডিব্ৰুগড় বিশ্ববিদ্যালয়ৰ ছাত্ৰ একতা সভাৰ আহ্বান মৰ্মে আজি সন্ধিয়া বিধেয়ক বিৰোধিতাৰে বিশ্ববিদ্যালয় চৌহদৰ পৰা নগৰখনৰ মুল পথৰ মাজেৰে এক বিশাল জোঁৰ সমদলত উলিওৱা হয়।
দবা-তালৰ শব্দেৰে উত্তাল এই প্ৰতিবাদত অংশ লোৱা প্ৰতিবাদী ছাত্ৰ সমাজে মুখ্য মন্ত্ৰী সোণোৱালকে ধৰি বিজেপি, আৰ এচ এচৰ বিশ্ববিদ্যালয়ত প্ৰৱেশ নিষিদ্ধ ঘোষণা কৰে।
ছা্ত্ৰ-ছাত্ৰী সকলে, 'সৰ্বা তোমাৰ কাম নাই', 'বিজেপি চৰকাৰ কাম নাই', 'আৰ এছ এছ গ' বেক', আদি বিভিন্ন শ্লোগান দিয়াৰ লগতে প্ৰধান মন্ত্ৰী নৰেন্দ্ৰ মোদীৰ পুত্তলিকা আৰু নাগৰিকত্ব সংশোধনী বিধেয়কখনৰ প্ৰতিলিপি দাহ কৰে।
উল্লেখযোগ্য যে প্ৰতিবাদৰ অংশ স্বৰূপে বিশ্ববিদ্যালয়খনৰ ৪ গৰাকী ছাত্ৰই মুণ্ডন কৰে।
আজিৰ এই প্ৰতিবাদী জোঁৰ সমদলৰ প্ৰতি ডিব্ৰুগড় জিলা আছু, আটাছু, বৰপথাৰৰ সমূহ দল-সংগঠন তথা সাধাৰণ ৰাইজে ব্যাপক সঁহাৰি জনায়।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
